CELEX: 62011CO0114
Language: sk
Date: 2012-04-27
Title: Uznesenie Súdneho dvora (siedma komora) z 27. apríla 2012.#Návrh na začatie prejudiciálneho konania – Hoge Raad der Nederlanden – Výklad článkov 18 ES a 39 ES (teraz články 21 ZFEÚ a 45 ZFEÚ) – Vnútroštátna právna úprava stanovujúca registračnú daň pri prvom používaní motorového vozidla na vnútroštátnych cestných komunikáciách – Daňová povinnosť osoby prisťahovanej z iného členského štátu, ktorá je jeho štátnym príslušníkom a trvalo v ňom používa registrované motorové vozidlo predstavujúce súčasť presťahovaného majetku na súkromné a pracovné účely vrátane ciest na pracovisko do tohto iného členského štátu.#Články 18 ES a 39 ES – Motorové vozidlá – Používanie osobného motorového vozidla v členskom štáte registrovaného v inom členskom štáte – Zdanenie tohto vozidla v prvom členskom štáte pri jeho prvom používaní na vnútroštátnych cestných komunikáciách – Vozidlo dovezené pri presťahovaní sa do prvého členského štátu a používané na súkromné účely, ako aj na cesty na pracovisko nachádzajúce sa v druhom členskom štáte.#Vec C-114/11.

Uznesenie Súdneho dvora (siedma komora) z 27. apríla 2012 – Notermans/Boddenberg
      (vec C‑114/11)
      „Články 18 ES a 39 ES – Motorové vozidlá – Používanie osobného motorového vozidla v členskom štáte registrovaného v inom členskom štáte – Zdanenie tohto vozidla v prvom členskom štáte pri jeho prvom používaní na vnútroštátnych cestných komunikáciách – Vozidlo dovezené pri presťahovaní sa do prvého členského štátu a používané na súkromné účely, ako aj na cesty na pracovisko
         nachádzajúce sa v druhom členskom štáte“
      
      Voľný pohyb osôb – Pracovníci – Rovnosť zaobchádzania – Pracovník zamestnaný v jednom členskom štáte, ktorý si presunul bydlisko do iného členského štátu (článok 39 ES) (pozri bod
         33 a výrok)
      
      Predmet
      
         
               Návrh na začatie prejudiciálneho konania – Hoge Raad der Nederlanden – Výklad článkov 18 ES a 39 ES (teraz články 21 ZFEÚ
                  a 45 ZFEÚ) – Vnútroštátna právna úprava stanovujúca registračnú daň pri prvom používaní motorového vozidla na vnútroštátnych
                  cestných komunikáciách – Daňová povinnosť osoby prisťahovanej z iného členského štátu, ktorá je jeho štátnym príslušníkom
                  a trvalo v ňom používa registrované motorové vozidlo predstavujúce súčasť presťahovaného majetku na súkromné a pracovné účely
                  vrátane ciest na pracovisko do tohto iného členského štátu
               
            Výrok
      Článok 39 ES sa má vykladať v tom zmysle, že nebráni vnútroštátnej právnej úprave členského štátu ukladajúcej svojim rezidentom,
         ktorí sa prisťahovali z iného členského štátu a priviezli si so sebou vozidlo registrované v tomto inom členskom štáte, pri
         prvom používaní tohto vozidla na vnútroštátnych cestných komunikáciách zaplatenie dane bežne splatnej pri registrácii vozidla
         v prvom členskom štáte, ak je uvedené vozidlo trvalo používané prevažne na jeho území, a to aj keď toto používanie zahŕňa
         cesty uvedených rezidentov na pracovisko, ktoré sa nachádza v druhom členskom štáte.